Document ID: 31993D0623

KOMISSION PÄÄTÖS,
tehty 20 päivänä lokakuuta 1993,
rekisteröityjen hevoseläinten mukana seuraavasta tunnistusasiakirjasta (passista) (93/623/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon jalostusta ja polveutumista koskevista edellytyksistä yhteisön sisäisessä hevoseläinten kaupassa 26 päivänä kesäkuuta 1990 annetun neuvoston direktiivin 90/427/ETY(1) ja erityisesti sen 8 artiklan 1 kohdan ensimmäisen alakohdan,
sekä katsoo, että
rekisteröityjen hevoseläinten tunnistusasiakirjan on mahdollistettava eläinten alkuperän jäljittäminen ja sen on sisällettävä kaikki hevoseläinten polveutumista koskevat tiedot,
neuvosto antoi eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 direktiivin 90/426/ETY(2), sellaisena kuin se on viimeksi muutettuna direktiivillä 92/36/ETY(3); edellä mainitun direktiivin mukaisesti on laadittu erityisiä terveystodistuksia rekisteröityjen hevosten tuontia varten; näissä todistuksissa viitataan tunnistusasiakirjaan (passiin),
direktiivin 90/426/ETY mukaisesti tunnistusasiakirjan on oltava hevoskasvatusviranomaisen tai hevoseläimen alku-perämaan muun toimivaltaisen viranomaisen, joka hoitaa kyseisen eläinrodun kantakirjaa tai rekisteriä, tai kansainvälisen kilpailu- tai urheiluhevosia hallinnoivan yhdistyksen tai järjestön antama; tunnistusasiakirjassa on oltava tiettyjä terveystietoja, joilla voidaan taata hevoseläimen terveydentila,
sen varmistamiseksi, että rekisteröidyt hevoseläimet tunnistetaan ja että käytettävissä on kaikki tarvittavat terveystiedot erityisesti rokotuksista ja laboratoriokokeista, olisi vahvistettava tunnistusasiakirja, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Rekisteröityjen hevoseläinten tunnistusasiakirjan on oltava liitteen määräysten mukainen.
2 artikla
Tunnistusasiakirja:
- voi seurata ennen tammikuun 1 päivää 1998 syntyneiden rekisteröityjen hevoseläinten mukana,
- on pakollinen joulukuun 31 päivän 1997 jälkeen syntyneiden rekisteröityjen hevoseläinten mukana.
3 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä lokakuuta 1993.

Labels: 0
3
5
6